b'\n_START_ARTICLE_\nKlemensas Algimantas Bertulis\n_START_SECTION_\nBiografija\n_START_PARAGRAPH_\n1959 m. baig\xc4\x97 Vilniaus universitet\xc4\x85. 1978 m. fizikos ir matematikos moksl\xc5\xb3 kandidatas._NEWLINE_1959\xe2\x80\x931967 m. Lietuvos moksl\xc5\xb3 akademijos Fizikos ir matematikos instituto vyr. in\xc5\xbeinierius. 1967\xe2\x80\x931989 m. Puslaidininki\xc5\xb3 fizikos instituto technologijos grup\xc4\x97s vadovas, mokslo darbuotojas, nuo 1989 m. Molekulin\xc4\x97s pluo\xc5\xa1tin\xc4\x97s epitaksijos (MPE) grup\xc4\x97s vadovas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 sritys \xe2\x80\x93 plon\xc5\xb3 sluoksni\xc5\xb3 auginimo technologijos ir j\xc5\xb3 charakteristikos parametrai. 1960\xe2\x80\x931965 m. tyr\xc4\x97 silicio monoksido ir kiti dielektrik\xc5\xb3 sluoksni\xc5\xb3 auginim\xc4\x85 ir savybes, v\xc4\x97liau kadmio tel\xc5\xabrido, cinko tel\xc5\xabrid\xc5\xb3 ir kadmio selenido sluoksni\xc5\xb3 augimo ir rekristalizacijos d\xc4\x97sningumus. 1986\xe2\x80\x931989 m. daug prisid\xc4\x97jo kuriant pirm\xc4\x85j\xc4\xaf MPE (vienos auk\xc5\xa1t\xc5\xb3j\xc5\xb3 technologij\xc5\xb3) \xc4\xafrengin\xc4\xaf TSRS. Nuo 1989 m. su grupe mokslinink\xc5\xb3 prad\xc4\x97jo naudoti MPE metodus galio arsenido ir kiti monokristaliniams sluoksniams, j\xc5\xb3 sandarai auginti ir charakteristikoms keisti. Tai pad\xc4\x97jo kuriant optoelektroninius prietaisus. Paskelb\xc4\x97 daugiau kaip 80 mokslini\xc5\xb3 straipsni\xc5\xb3, dal\xc4\xaf j\xc5\xb3 u\xc5\xbesienio spaudoje. Dviej\xc5\xb3 i\xc5\xa1radim\xc5\xb3 autorius.'